text: Arriba el temps dels mosquits: què fer per reduir-ne el nombre?
  Inici » Actualitat » Notícies » Arriba el temps dels mosquits: què fer per reduir-ne el nombre?
  Evitar l'aigua estancada (com la que s'acumula als testos o plats a jardins i terrasses) és la mesura més efectiva i fàcil
  dilluns, 6 juny, 2016 - 13:30
  Amb les pluges de la primavera i l'arribada de la calor, els mosquits tornen a reproduir-se. Al marge de les molèsties que ens ocasionen les picades, poden ser vectors de malalties diverses. Per això cal la col·laboració de tothom per frenar la proliferació d'aquests insectes.
  La clau: aigua estancada
  El cicle de vida dels mosquits requereix d'aigua estancada pel desenvolupament de l'ou i la larva. Els mosquits adults prefereixen descansar en àrees fresques, fosques, humides i aïllades de corrents de vent. Evitar les acumulacions d'aigua estancada (com els testos o plats a les terrasses i balcons) i retallar la vegetació ajuda a controlar les poblacions de mosquits.
  El mosquit tigre (Aedes albopictus) arriba a volar fins a aproximadament 90 metres del lloc de cria, mentre que el mosquit de les maresmes (Ochlerotatus caspius) pot volar fins a 6 km.
  La majoria de mosquits viuen entre 2 i 3 setmanes si les temperatures de l'ambient són càlides. Nomes pica la femella, i ho fa perquè necessita alimentar-se de sang per produir els ous. Desprès d'una picada, un mosquit pot produir al voltant de 250 ous.
  El control dels mosquits esdevé un gran esforç de mitjans per part de l'administració (Ajuntament i Consell Comarcal del Baix Llobregat). Al quadre següent es presenta un resum de les activitats del servei de control de mosquits portades a terme durant l'any 2015 al Prat: